Flere arbejdspladser til provinsen var temaet for fredagens pressemøde med Statsminister Mette Frederiksen (S) og skatteminister Morten Bødskov (S). Her præsenterede regeringen placeringen af otte nye skattecentre over hele landet. Blandet andet i Frederikshavn, hvor udflytningen forventes  at skabe op til 150 arbejdspladser. - Mange regeringer har i mange år suget liv ud af lokalsamfund, nu gør vi det modsatte, sagde Mette Frederiksen på pressemødet. Udflytning væk storbyerne Præsentationen af de nye skattecentre kommer lidt over en uge efter, regeringen fremlagde planer for en række nye uddannelser, herunder en ny bioanalytikeruddannelse i Hjørring. - Der skal ikke være dele af Danmark, der bliver kørt ud af udviklingen, sagde  Mette Frederiksen på pressemødet og fortsatte: - Det vi kommer til at opleve nu, når vi laver en bredere bevægelse i retning af provinsen. Det er en positiv spiral, der gør det lettere at skabe endnu flere arbejdspladser. I Frederikshavn ventes de nye arbejdspladser besat inden skattecenterets åbning i 2023.
Frederikshavn var én af de otte lokationer for nye skattecentre, regeringen fredag præsenterede på et pressemøde i Frederikshavn.